તો પહેલા તો આત્મમંથનથી તમે જ જવાબ શોધો કે ઉછેરચૂક ક્યાં થઈ છે. આજે એ જ સંતાન તમને સામો જવાબ આપે છે તો કદાચ એવું બને કે નાનપણમાં તમે એને સાંભળ્યો જ હશે તેની ખોટી માગણીઓને સંતોષી જ હશે. ને કદાચ તમને જવાબ મળી જાય તો એ જ દિશામાં આગળ વધવું જોઇયે. નાનપણમાં રડીને ધમપછાડા કરીને પોતાની જીદ સંતોષતો બાળક મોટો થઈને આવા ઘર છોડવાના કે મરી જવાના ત્રાગા કરે એ કોઈ નવાઈની વાત નથી . તેના મોટા થવાની સાથે જ એની માગણી મોટી થઈ છે ને ત્રાગા કરીને જીદ પૂરી કરવાની રીત બદલાય ગઈ છે.